
ŠAKIŲ RAJONO SAVIVALDYBĖS MERAS

POTVARKIS
DĖL LIETUVOS VAIKŲ IR MOKSLEIVIŲ TELEVIZIJOS KONKURSO „DAINŲ DAINELĖ“ I ETAPO ORGANIZAVIMO

2023 m. gruodžio  d. Nr. MT-
Šakiai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 26 punktu, Lietuvos vaikų ir moksleivių televizijos konkurso „Dainų dainelė“ nuostatų, patvirtintų Lietuvos Respublikos švietimo ir mokslo ministro 2017 m. lapkričio 28 d. įsakymu Nr. V-945 „Dėl Lietuvos vaikų ir moksleivių televizijos konkurso „Dainų dainelė“ nuostatų patvirtinimo“, 12 ir 14 punktais bei esant deleguojamų asmenų sutikimams:
1. N u r o d a u  2024 m. sausio 11 d. 11 val. Šakių „Žiburio“ gimnazijos senajame pastate vykdyti Lietuvos vaikų ir moksleivių televizijos konkurso „Dainų dainelė“ I etapą. 
2. S u d a r a u  Lietuvos vaikų ir moksleivių televizijos konkurso „Dainų dainelė“ I etapo vertinimo komisiją:
Einaras Martinaitis – Šakių rajono meno mokyklos direktorius (komisijos pirmininkas);
Erika Lukšienė – Kauno jėzuitų gimnazijos mokytoja ekspertė;
Milda Vosylė – Kauno Juozo Naujalio muzikos gimnazijos vyresnioji mokytoja. 
3. S k i r i u  Šakių rajono savivaldybės Švietimo, kultūros ir sporto skyriaus vyriausiąją specialistę Ingridą Kasparavičienę Lietuvos vaikų ir moksleivių televizijos konkurso „Dainų dainelė“ I etapo koordinatore. 
4. Šis potvarkis per vieną mėnesį nuo potvarkio paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.
	 

Savivaldybės meras								Raimondas Januševičius

